**NOTĂ DE INFORMARE**

**CU PRIVIRE LA PRELUCRAREA IMAGINII**

***Stimată Doamnă / Stimate Domn,***

***Scopul acestei Informări este de a vă explica ce date prelucrăm, de ce le prelucrăm și ce facem cu ele.***

# *Cine suntem noi, operatorul care prelucrează datele cu caracter personal ?*

 Societatea Transilvania Broker de Asigurare S.A., societate înregistrată în Registrul de Evidență a Prelucrărilor de Date cu Caracter Personal administrat de Autoritatea Națională de Supraveghere a Prelucrării Datelor cu Caracter Personal, în baza Notificării numărul 23791, este responsabilă de prelucrarea datelor tale cu caracter personal.

 Societatea noastră a urmărit, întotdeauna, respectarea celor mai înalte standarde etice în activitățile pe care le desfășoară în conformitate cu prevederile legale din domeniul prelucrării datelor cu caracter personal. Pentru ca datele tale să fie prelucrate în siguranță, am depus toate eforturile să implementăm măsuri rezonabile pentru a proteja informațiile tale.

1. ***Angajamentul nostru față de dumneavoastră***
* ***Legalitate, echitate și transparență -*** *prelucrăm datele tale legal și corect, și suntem întotdeauna transparenți în privința informațiilor pe care utilizăm, iar tu ești informat corespunzător.*
* ***Controlul îți aparține -*** *în limitele legii, oferim posibilitatea de a examina, modifica, șterge datele personale și de a-ți exercita celelalte drepturi.*
* ***Integritatea datelor și limitarea scopului -*** *utilizăm datele numai în scopurile descrise la momentul colectării sau în noi scopuri compatibile cu cele inițiale. În toate cazurile, scopurile noastre sunt compatibile cu legislația. Luăm măsuri rezonabile pentru a ne asigura că datele personale sunt corecte, complete și actualizate.*
* ***Securitate -*** *am implementat măsuri rezonabile de securitate și criptare, astfel încât să protejăm cât mai bine informațiile.*
1. ***Care sunt datele dvs cu caracter personal pe care le deținem si care este sursa acestora?***

 Politica noastră de protecție a datelor cu caracter personal guvernează utilizarea și stocarea datelor dvs. Puteți accesa politica noastră de protecție a datelor cu caracter personal la <https://www.transilvaniabroker.ro/protectia-si-prelucrarea-datelor-cu-caracter-personal>

 Datele cu caracter personal care vor fi prelucrate reprezintă imaginea persoanei vizate, captată sub formă de fotografii, urmare a încărcării acestora (upload) de către dvs. in platforma „Locatii” a operatorului Transilvania Broker de Asigurare S.A. (upload în site), respectiv : <https://www.transilvaniabroker.ro/>.

1. ***Temeiul și scopurile prelucrării datelor cu caracter personal?***

 Datele cu caracter personal (imaginea persoanei vizate captată sub formă de fotografii) vor fi prelucrate în baza consimțământului dumneavoastră, astfel cum acesta este exprimat voluntar și în mod liber, drept urmare a încărcării acestor date chiar de către dvs. în platforma „Locatii” a operatorului Transilvania Broker de Asigurare S.A. <https://www.transilvaniabroker.ro/>.

Datele cu caracter personal (imaginea persoanei vizate captată sub formă de fotografii) pot fi utilizate pe baza intereselor legitime urmărite de societate, cu excepția cazurilor în care aceste interese sunt depășite de interesele sau drepturile și libertățile fundamentale ale persoanei vizate care necesită protecția datelor cu caracter personal.

Scopurile procesării datelor cu caracter personal includ relația contractuală dintre operatorul Transilvania Broker de Asigurare S.A. și persoana juridică al cărei reprezentant legal sunteți, în vederea promovării serviciilor oferite.

# *Cine primește datele dumneavoastră ?*

 Datele cu caracter personal (respectiv imaginea persoanei vizate captată sub forma de fotografii încărcată de dvs. în platforma „Locatii” din cadrul site-ului <https://www.transilvaniabroker.ro/>), pot fi diseminate / publicate și pe canale social – media, în vederea promovării activității / evenimente / întâlniri / cursuri formare profesionala organizate de societate, cu participarea rețelei de vânzări, din care face parte persoana juridică al cărei reprezentant legal sunteți, conform legislației.

# *Cât timp stocăm datele dumneavoastră ?*

 Datele personale nu vor fi stocate mai mult timp decât este necesar atingerii scopului declarat, respectiv pe durata relației contractuale/perioadei stabilite conform legislației sau până la retragerea consimțământului dvs. pentru prelucrarea imaginii.

 După expirarea perioadelor menționate mai sus, se vor depune toate diligențele rezonabile, inclusiv din punct de vedere tehnic, pentru ștergerea imaginii de către terții care o dețin. Având în vedere efectele divulgării în spațiul public, a imaginii unei persoanei vizate, este posibil ca, la momentul expirării perioadelor menționate mai sus, ștergerea totală și definitivă a imaginii dvs. captată sub forma de fotografii, ajunsă în spațiul public să fie imposibilă.

# *Transferul de date cu caracter personal*

 Nu se transfera datele cu caracter personal către o parte terță în mod direct, cu excepția folosirii/ transmiterii pe canale media, care ar putea fi considerate transfer către o parte terță sau organizație internațională, situație în care există riscul ca datele să fie prelucrate fără a mai exista un nivel adecvat de protecție, să fie preluate și prelucrate de orice persoană, să nu mai existe un control de privire la prelucrarea acestora, iar persoana vizată să nu-și mai poată exercita drepturile în totalitate conform prezentei Note de informare si /sau Regulamentului nr. 679/2016.

# *Care sunt drepturile dumneavoastră?*

Incepând cu 25 mai 2018, aveti următoarele drepturi care derivă din aplicarea Regulamentului UE privind protecția datelor cu caracter personal:

* **Dreptul la informare** - Dreptul persoanei vizate de a fi informată cu privire la identitatea și datele de contact ale operatorului și ale Responsabilului cu protecția datelor, scopurile în care se face prelucrarea datelor, categoriile de date cu caracter personal vizate, destinatarii sau categoriile de destinatari ai datelor, existența drepturilor prevăzute de legislația privind protecția datelor cu caracter personal pentru persoana vizată și condițiile în care pot fi exercitate;
* **Dreptul de acces la date** - Dreptul persoanei vizate de a obține de la operatorul de date la cerere și în mod gratuit, confirmarea faptului că datele cu caracter personal care o vizează, sunt sau nu prelucrate de către acesta;
* **Dreptul la rectificare** - Dreptul persoanei vizate de a obține, la cerere și în mod gratuit, rectificarea datelor inexacte care o privesc, precum și completarea datelor incomplete;
* **Dreptul la ștergerea datelor (“dreptul de a fi uitat”)** - Dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, stergerea datelor cu caracter personal care privesc acea persoană;
* **Dreptul la restricționarea prelucrării** - Dreptul persoanei vizate de a obține, la cerere și în mod gratuit, în măsura în care sunt îndeplinite condițiile prevăzute de lege, marcarea datelor cu caracter personal stocate, cu scopul de a limita prelucrarea ulterioară a acestora;
* **Dreptul la portabilitatea datelor** - Dreptul persoanei vizate de a primi, la cerere și în mod gratuit, datele cu caracter personal într–o modalitate structurată, folosită în mod obișnuit și într–un format ușor de citit, precum și dreptul ca aceste date să fie transmise de către Transilvania Broker de Asigurare S.A. către alt operator de date, în măsura în care sunt îndeplinite condițiile prevăzute de lege;
* **Dreptul la opoziție -** Dreptul persoanei vizate de a se opune în orice moment, din motive întemeiate și legitime legate de situația sa particulara, ca datele cu caracter personal care o vizează să facă obiectul unei prelucrări, în măsura în care sunt îndeplinite condițiile prevăzute de lege;
* **Dreptul de a nu fi supus unei decizii individuale** - Dreptul persoanei vizate de a cere și de a obține retragerea, anularea sau reevaluarea oricărei decizii bazate exclusiv pe prelucrări efectuate prin mijloace automate (incluzând crearea de profiluri) care produce efecte juridice în privința persoanei vizate sau o afectează în mod similar într–o măsură semnificativă
1. ***În ce măsură au loc decizii individuale automatizate sau măsuri de profilare ?***

Nu folosim procese care să efectueze prelucrarea automată în vederea luării de decizii***.***

1. ***Te rugăm, să reții următoarele aspecte :***
* *Dacă vrei să îți exerciți drepturile, o poți face prin transmiterea unei cereri scrise, semnate și datate, astfel :*
	+ *Prin poșta la adresa : Bistrița, Calea Moldovei, nr.13, jud. Bistrița-Năsăud, cod 420096*
	+ *Personal – la sediul nostru din Bistrița, Calea Moldovei, nr.13, jud. Bistrița-Năsăud, cod 420096*
	+ *Prin e-mail :* *dataprotection@transilvaniabroker.ro*
* *Drepturile enumerate mai sus* ***nu sunt absolute.*** *Există excepții, de aceea fiecare cerere primită va fi analizată astfel încât să decidem dacă este întemeiată sau nu. În măsura în care cererea este întemeiată, îți vom facilita exercitarea drepturilor. Dacă cererea este neîntemeiată, o vom respinge, însă te vom informa asupra motivelor refuzului și asupra drepturilor de a depune o plângere la Autoritatea de Supraveghere și de a te adresa justiției.*
* *Vom încerca să răspundem solicitării tale în termen de 30 de zile. Cu toate acestea, termenul poate fi prelungit în funcție de diferite aspecte, precum complexitatea cererii, numărul mare de cereri primite sau imposibilitatea de a te identifica într-un termen util.*
* *Dacă, deși depunem toate eforturile, nu reușim să te identificăm, iar tu nu ne furnizezi informații suplimentare pentru a reuși să te identificăm, nu suntem obligați să dăm curs solicitării.*

*Dacă, totuși, credeți că datele dvs. personale nu au fost tratate corespunzător conform legii, puteți contacta Autoritatea Națională de Supraveghere a Prelucrării Datelor cu Caracter Personal și puteți depune o plângere la aceasta.*

*Pentru orice detalii suplimentare sau nelămuriri, puteți contacta :*

* + *Prin poșta la adresa : Bistrița, Calea Moldovei, nr.13, jud. Bistrița-Năsăud, cod 420096*
	+ *Personal – la sediul nostru din Bistrița, Calea Moldovei, nr.13, jud. Bistrița-Năsăud, cod 420096*
	+ *Prin e-mail :* *dataprotection@transilvaniabroker.ro*

,